《题普州东溪》
宋代·李新

参军龙钟大可笑，清圣寂寞何所中。
往事几随山影转，此生元与浪花同。
金峦视草人安在，曲水流觞迹已空。
早晚北风吹得去，欲参云流问鸿蒙。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。